ooo ZNANOST!

Poslovna akademija odprte skupnosti
2025-09-26 10:00 - 13:00 UTC | Dvorana Borisa Podrecce, Rektorat, Univerza v Mariboru, Slomškov trg 15, Maribor
Dogodek odpira prostor za navdihujoče povezovanje med znanstveniki in gospodarstveniki, kjer raziskave, razvoj in inovacije (RRI) postanejo most med znanjem in prakso. Namen srečanja je spodbuditi sodelovanje, izmenjavo izkušenj ter predstaviti konkretne rezultate, ki nastajajo na presečišču znanosti, podjetništva in družbenih izzivov.
V ospredju bodo pogovori o tem, kako iz raziskovalnih dosežkov graditi uspešne zgodbe in kako povezovanje različnih akterjev ustvarja vrednost – tako za akademsko kot tudi gospodarsko okolje.
Osrednji govorniki dogodka bodo:

Prof. dr. Dean Korošak, prorektor za znanstvenoraziskovalno dejavnost Univerze v Mariboru in vodja projekta oooZnanost!
Doc. dr. Draško Veselinovič, predsednik uprave, Slovensko gospodarsko in raziskovalno združenje, Bruselj,
Matevž Frangež, državni sekretar, Ministrstvo za gospodarstvo, turizem in šport,
mag. Matej Rus, direktor, Tovarna podjemov,
Mag. Aleksandra Podgornik, direktorica, Štajerska gospodarska zbornica
dr. Tina Mesarič, Služba za prenos znanja in tehnologij Univerze v Mariboru.

PROGRAM dogodka je dostopen je dostopen na tej povezavi.

Postani raziskovalec prihodnosti!: Navdihujoče zgodbe mladih znanstvenikov, štipendistov Marie Skłodowska-Curie (Europark, program na odru ob 10.00 in 14.00)
2025-09-26 10:00 - 11:00 | Europark, Pobreška cesta 18, Maribor, 2000, Slovenija
Vsaka znanstvena pot se začne z vprašanjem. Z iskro radovednosti, ki preraste v raziskovanje, odkrivanje in nenazadnje v spremembo. Program Marie Skłodowska-Curie mladim raziskovalcem omogoča, da svojo vedoželjnost uresničijo v mednarodnem raziskovalnem okolju in postanejo del skupnosti, ki soustvarja prihodnost Evrope in sveta.
Na dogodku bodo predstavljene navdihujoče zgodbe treh slovenskih raziskovalcev, prejemnikov štipendij Marie Skłodowska-Curie, ki s svojim delom premikajo meje znanja:
− doc. dr. Brigita Ferčec: Dynamical Systems and Reaction Kinetics Networks (Akronim: DSYREKI)
− doc. Phd., Združeno kraljestvo Velike Britanije in Severne Irske, Matja Zalar: Liquid Phase Separation Mediated Protein Fibrillation Leading to Neurodegenerative Diseases (Akronim PROPITIOUS)
− doc. dr. Jernej Činč: Parameterised Families of Strange Attractors Described Through Inverse Limits (Akronim: PFSAIL)
Pogovor z raziskovalci, ki se bo odvijal na odru Europarka, bo vodil dr. Stojan Sorčan z Ministrstva za visoko šolstvo, znanost in inovacije.

Voden ogled Arheološkega parka Simonov zaliv
2025-09-26 09:00 - 19:00 | Izola, Arheološki park Simonov zaliv, Simonov zaliv, Izola, 6310, Slovenija
Zavetrje Simonovega zaliva je že pred 2000 leti privabilo bogate Rimljane, da so tam zgradili večje pristanišče, ob katerem je zrasla razkošna rimska obmorska vila. Danes so njeni ostanki na ogled v sklopu Arheološkega parka Simonov zaliv. Med sprehodom po parku bomo tako spoznali vilo in nekaj njenih značilnih prostorov, se seznanili z usodo lokacije po propadu vile ter nenazadnje čare in zadrege arheološkega dela.
Več tukaj.

Življenje Rimljanov skozi spoznavanje arheoloških najdb
2025-09-26 09:00 - 19:00 | Izola, Arheološki park Simonov zaliv, Simonov zaliv, Izola, 6310, Slovenija
Na primeru petih različnih arheoloških najdb (oziroma njihovih replik) bomo videli, do kakšnih zaključkov o življenju v rimski dobi lahko z njihovo pomočjo pridejo arheologi. Kaj nam lahko “povedo” npr.: fragment steklene skledice, kipec Viktorije, sigilatna čaša, opeka, stilus….?
Več tukaj.

Razstava Radovedni raziskovalci – varuhi znanstvene resnice v svetu neresnic
2025-09-26 09:00 - 18:00 | Dvorana Frana Miklošiča, Univerza v Mariboru
Razstava izbranih del nacionalnega nagradnega natečaja, ki jo prirejamo v sodelovanju z Zvezo prijateljev mladine Maribor.

Pop-it
2025-09-26 09:00 - 12:30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Pop-it je fidget igrača, ki je sestavljena iz silikonskega pladnja navadne žive barve z mehurčki, ki jih je mogoče prebadati, podobno ovoju z mehurčki, ki ga je mogoče obrniti in ponovno uporabiti. Na voljo so v različnih barvah, oblikah in velikostih ter celo v nosljivih oblikah. Tržijo ga kot sredstvo za lajšanje stresa, njegova priljubljenost pa je narasla spomladi 2021 zaradi vplivnežev na TikToku, pa tudi zaradi dolgočasja in stresa, ki ju pripisujejo pandemiji COVID-19. Igrača pride skupaj s pravili igre misere NIM, ki bodo predstavljene na delavnici.
Več o igri pop-it in NIM.

EU kotiček
2025-09-26 08:30 - 15:30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Informacijska točka Evropske unije Europe Direct Koper – Capodistria bo s stojnico, informativnim gradivom o delovanju in programih Evropske unije, svetovanjem, zabavno namizno igro EU namigi (in natisnjeno talno podlago igre za igranje igre tako, da je figurica človek) ter interaktivnim kvizom o raziskovanju v Evropski uniji sodelovala na Evropski noči raziskovalcev.
Več tukaj.

Detektiv divjih živali: razkritje nevidnih divjih živali okoli vas
2025-09-26 08:30 - 12:00 | Izola, Livade, Livade 6, Izola, 6310, Slovenija
V sklopu aktivnosti “Detektiv divjih živali: razkritje nevidnih divjih živali okoli vas” bo učencem in učiteljem predstavljeni inovativni pristopi za spremljanje biotske raznovrstnosti, ki izvajamo s pomočjo sodobnih, genetskih metod. Te omogočajo razumevanje in raziskovanje številnih lastnosti živali (s čim se prehranjujejo, v kakšnem okolju živijo, ali so v naravi njihove populacije stabilne, v kakšni meri so odporne na bolezni, kako identificiramo celotno biotsko raznovrstnosti samo v eni reakciji, idr.). Učenci in učitelji se bodo naučili tudi osnove raziskovanja na terenu, oz. kako lahko iz okolja (okoljska DNK) ali živali (npr. nabiranje dlak, iztrebkov, ostalih sledi živali), pridobimo ustrezne genetske vzorce, ki omogočajo pridobivanje številnih podatkov, pomembnih za varovanje, upravljanje in razumevanje lastnosti živali.

Fantastične živali in kje jih posneti
2025-09-26 08:30 - 12:00 | Izola, Livade, Livade 6, Izola, 6310, Slovenija
Učenci in učitelji iz osnovnih in srednjih šol bodo imeli priložnost sodelovati pri delavnici, imenovani “Fantastične živali in kje jih posneti”, kjer se bodo otroci naučili, kako pridobivati in uporabljati podatke o prostoživečih živali. Predstavljena bo tudi znanstvena aplikacija SRNA, razvita v sklopu projekta Step Change, ki je namenjana zbiranju podatkov o prostoživečih živali. Med aktivnostmi delavnice se bodo učenci seznanili z načeli državljanske znanosti ter se naučili, kako zapisovati podatke o prisotnosti prostoživečih živali z uporabo aplikacije SRNA in kako uporabiti fotopasti za spremljanje divjih živali.
Več tukaj.

Spoznavanje statistike skozi igro
2025-09-26 08:30 - 11:30 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Na delavnici bomo uporabili igre in primere, s katerimi bodo otroci spoznali osnove statistike ter pridobili osnovne veščine za analizo podatkov. Delavnica je namenjena osnovnošolcem, ki se bodo soočali s podatkovnim krogom: postavili bodo raziskovalno vprašanje, na podlagi katerega bodo zbirali podatke, opisali vzorec, analizirali podatke z uporabo osnovnih statističnih metod in povzemali rezultate. Namen delavnice je z uporabo podatkov na zabaven in interaktiven način spodbuditi radovednost otrok do sveta, ki jih obdaja.

Skrivni svet pod mikroskopom
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Z delavnico bomo vstopili v nevidni svet. Raziskovali bomo raznolike vzorce – od listov, las in krvnih celic do bakterij in kristalov ter tako spodbujali radovednost, opazovanje in razumevanje narave z raziskovanje mikroskopskega sveta.

Znanost s krožnika v telo
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Igra prepoznavanja povezave med živili in telesom (zdravjem), sestavljanje uravnoteženega krožnika, merjenje telesne sestave, hidracija.

Kaj zmore moje telo?
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Delavnica bo sestavljena iz treh različnih gibalnih izzivov in nekaj mitov o našem telesu. Sedenje v krogu: vsak učenec se usede drugemu na kolena na način, da sklene krog. V primeru, da se učenci razvrstijo primerno, bodo lahko sedeli en drugemu na kolenih in hkrati podpirali tistega pred seboj.
Miselna igra s številom nog in rok na tleh. Npr. če imamo skupino 10 učencev se poda navodilo, da mora biti na tleh 10 rok in 10 nog. Učenci se razporedijo na način, ki ustreza navodilom. Nato se lahko število nog in rok poljubno spreminja.
Štafeta z žogico: skupina se razdeli v dve ekipi. Ekipi se postavita v vrsto. Sledijo poljubne igre z podajanjem žogice. Npr. žogico si podajajo med nogami ter nazaj nad glavo.
Miti: Ali lahko poližeš z jezikom svoj komolec? Ali lahko poližeš z jezikom svoj nos? Kdaj lahko premagam višje breme? Ko izvajam vajo soročno/sonožno (z obema rokama ali nogama) ali če seštejem breme, ki ga lahko premagam z levo roko/nogo in desno roko/nogo.

Higiena rok – ali je res tako pomembna?
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Pogovor o pomenu higiene rok, kdaj umivamo roke, na kaj moramo biti pozorni; pokažemo, kako se umiva in razkužuje roke; pregled uspešno razkuženih rok s priročnim učnim pripomočkom za fluorescentni test pod UV-svetlobo; prikaz filma o umivanju in pomenu čistih rok.

Ali je kitajščina res tako težek jezik?
2025-09-26 08:00 - 16:00 | Koper, Konfucijeva učilnica, Titov trg 5, Koper, 6000, Slovenija
V delavnicah bomo najprej kratko predstavili značilnosti in posebnosti kitajščine, nato pa raziskovali, zakaj nekatere jezikovne prvine kitajščine dojemamo kot težavne. Razmišljali bomo tudi, katere značilnosti in posebnosti slovenščine dojemajo tujci kot težavne. S primerjavo jezikov bomo poskusili preveriti naše trditve. Preverjali bomo tudi, katere značilnosti kitajščine nam olajšajo učenje in pomnjenje zvočne podobe ali zapisa pismenk v kitajščini.
Delavnice bodo vodili: sinologi, kitajski učitelji in študentje, ki se učijo kitajščine in slovenščine
Več tukaj.

Proprioceptivna vadba
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Udeleženci bodo deležni kratkega uvodnega predavanja, kjer bodo spoznali pomen propriocepcije in stabilizacije trupa pri vsakdanjem gibanju in rehabilitaciji. Predstavili bomo, kako naše telo zaznava položaj v prostoru ter zakaj je to pomembno pri ravnotežju, športu in okrevanju po poškodbah. Sledil bo praktičen prikaz uporabe laserske naprave za treniranje vratne propriocepcije. Udeleženci bodo spoznali, kako laser, nameščen na glavi, daje informacijo o nadzoru gibov vratu in izboljšanje občutka za orientacijo. Napravo bodo lahko tudi sami preizkusili z zanimivim izzivom: sledenjem črk in oblik z laserjem na vrhu glave. Nato bomo prikazali uporabo enote z biološko povratno zanko za stabilizacijo trupa, s katero posamezniki trenirajo pravilno aktivacijo globokih trebušnih mišic. Udeleženci bodo imeli možnost sodelovati v praktičnem preizkusu, kjer bodo z uporabo senzorja poskusili zadržati optimalni pritisk ob napenjanju mišic. Ob koncu bo sledila kratka diskusija o vlogi teh tehnologij v fizioterapiji in športni vadbi, udeleženci pa bodo spodbujeni k aktivnemu sodelovanju in zastavljanju vprašanj.

Izboljšajmo dihalne sposobnosti
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Dobro delovanje dihalnega in srčno-žilnega sistema nam omogoča zadostno preskrbo tkiv s kisikom, ki je potreben za normalno delovanje organizma. Slaba dihalna funkcija negativno vpliva na posameznikovo zmogljivost in kakovost življenja. Na delavnici bomo predstavili enostavne pripomočke za oceno ali izboljšanje dihalnih sposobnosti. Udeleženci bodo preizkusili svojo dihalno funkcijo in se primerjali s sovrstniki.

Simulacije v zdravstvu – Kako rešiti življenje?
2025-09-26 08:00 - 16:00 | Izola, Univerza na Primorskem, Fakulteta za vede o zdravju, Polje 42, Izola, 6310, Slovenija
Prikaz temeljnih postopkov oživljanja in AED s pomočjo simulacijskih lutk; obiskovalci se bodo lahko preizkusili v vlogi reševalca. Ogled kratkega izobraževalnega videoposnetka na temo temeljnih postopkov oživljanja in uporabo avtomatskega defibrilatorja. Sledi delo v manjših skupinah, kjer se vsak posameznik preizkusi v pristopu k poškodovancu/oboleli osebi ter masaži srca. Udeleženci lahko spremljajo stise prsnega koša preko mobilne aplikacije. Ob izkazanem interesu se predstavi tudi naprednejše simulatorje in simulacijsko učilnico samo.

Lažne novice in teorije zarote: kako se boriti proti njim in zaščititi enakost spolov?
2025-09-26 08:00 - 12:00 | Koper, Univerza na Primorskem, Fakulteta za humanistične študije, Titov trg 5, Koper, 6000, Slovenija
Ozaveščanje zainteresirane javnosti skozi predstavitve o lažnih novicah in teorijah zarote na področju enakosti spolov: Kljub tehnološkemu in družbenemu napredku, tudi na področju enakosti spolov, obstajajo lažne novice in teorije zarote.
Lažne novice lahko glede na karakteristike razvrstimo v nekaj podskupin kot so: napačne informacije, ki se nanašajo na nenatančne informacije oziroma prirejeno resnico z namenom ustvarjanja senzacionalnih zgodb; pristranskost na katero se nanaša dejstvo, da bodo ljudje raje delili in verjeli lažni novici, ki je v skladu z njihovimi prepričanji in pristranskostjo; razširitev lažnih informacij preko platforme s pomočjo katerih se informacije širijo hitreje; manipulacija preko katere želijo ustvarjalci lažnih informacij le te širiti zaradi različnih razlogov kot so politični cilji, finančno okoriščanje ali zabava.
Kot splošno znan primer lahko vzamemo razlike v plačilu za enako delo med moškimi in ženskami, številni to dejstvo še vedno zanikajo in mu ne pripisujejo posebnega pomena. Na področju znanosti se pogosto pojavljajo napačne informacije ali stereotipi o tem, kaj zmorejo moški in kaj ženske oziroma kakšne sposobnosti ima ena in druga skupina. Stereotipne trditve pogosto zasledimo tudi na področju tehnologije, strojništva, inženiringa računalništva in matematike. Nekatere lažne informacije pogosto poskušajo zrelativizirati in minimizirati razsežnost problema nasilja nad ženskami ali pa napačno navajajo, da je večina obtožb lažnih, čeprav raziskave navajajo, da je delež lažnih obtožb v primerih spolnega nasilja relativno nizek. Še vedno lahko najdemo tudi novice in sporočila znanih osebnosti, ki navajajo, da je feminizem del globalne zarote, ki želi razvrednotiti tradicionalne vrednote ter družino in postaviti moške v podrejeni položaj. V nemalo primerih smo tudi priča, ko s teorijami zarote poskušajo prepričati druge, da je feminizem sovražen do moških in spodbuja prevlado enega spola nad drugim.
Zato je pomembno, da prepoznamo lažne novice in teorije zarote ter da znamo preveriti vir informacij oziroma ugotoviti od kje informacije prihajajo in če smo jih poiskali znotraj verodostojnega vira, ki navedena dejstva podkrepijo ali pa ovržejo.
Pomembno vlogo pri ozaveščanju lahko imajo različni raziskovalni projekti, ki se ukvarjajo z enakostjo in enakopravnostjo spolov. Posebej bomo predstavili projekt AGRIGEP v okviru Horizon Europe. Namen je ozaveščati splošno javnosti o pomenu in koristih, ki jih raziskave s področja enakosti spolov prinašajo.

V nadaljevanju vljudno vabljeni k branju in ogledu naslednjih datotek vezanih na dogodek:

Ozaveščevalni letaki so na voljo na tej povezavi.
Ozaveščevalni letaki so na voljo na tej povezavi.
Fotografije iz dogodka:

Critical Understanding of Media Content - Presentation of the results
2025-09-26 | OŠ Antona Ukmarja, Pot v Gaj 2, Koper, 6000, Slovenija
The media critical analysis workshop will provide participants with knowledge for a conceptual understanding of media content. The aim is to identify viewpoints, genres, and patterns of media presentation, and to detect propaganda, censorship, and bias within content. The group of young people aged 12 to 15 is assumed to have insufficient media literacy; however, they are more skilled in using mobile digital devices and can create some media content and share it with other users. At the same time, they access content uncritically and are therefore a potentially vulnerable group exposed to fake news and online abuse. The workshop will demonstrate how exposed they are to fake news and teach them how to develop a critical attitude toward information and other media content.

Implementation for pupils and teachers of Anton Ukmar Primary School Koper.

Presentation for students, April 7, 2025
Workshop implementation, April 7–11, 2025
Presentation for teachers, April 11, 2025
Presentation of results, September 26, 2025

Further below, you are kindly invited to read and view the following materials related to the event:

The invitation with the program is available at this link.
Event materials are available at this link.
Photos from the event:

Medijska pismenost v praksi - predstavitev rezultatov delavnic
2025-09-26 | Koper, Univerza na Primorskem, Titov trg 4, Koper, 6000, Slovenija
Delavnica kritične analize medijev bo udeležencem ponudila znanja za konceptualno razumevanje medijskih vsebin. Cilj je identificirati stališča, žanre in vzorce medijske prezentacije ter v vsebinah zaznati propagando, cenzuro in pristranskost. Za skupino mladih med 12. in 15. letom domnevamo, da ni dovolj medijsko pismena, vendar je bolj spretna pri uporabi mobilnih digitalnih naprav in lahko ustvari nekaj medijskih vsebin in jih deli z drugimi uporabniki. Hkrati do vsebin dostopajo nekritično in so zato potencialno ranljiva skupina, izpostavljena lažnim novicam in spletnim zlorabam. Delavnica bo pokazala, koliko so izpostavljeni lažnim novicam, in jih naučila, kako oblikovati kritičen odnos do informacij in drugih medijskih vsebin.
Izvedba za učence in učitelje OŠ Antona Ukmarja Koper.

Predstavitev za učence, 7. 4. 2025
Izvedba delavnice, 7. – 11. 4. 2025
Predstavitev za učitelje, 11. 4. 2025
Predstavitev rezultatov, 26. 9. 2025

V nadaljevanju vljudno vabljeni k branju in ogledu naslednjih datotek vezanih na dogodek:

Vabilo s programom je na voljo na tej povezavi.
Gradivo dogodka je na voljo na tej povezavi.
Fotografije iz dogodka:

EU kotiček: Kviz Milijonar v znanosti
2025-09-26 | Europark, Pobreška cesta 18, Maribor, 2000, Slovenija
Spoznavanje profila raziskovalca STEAM, vključno z izobraževalnimi pogoji, kompetencami in naravo dela.

Talna igra EU NAMIGI
2025-09-26 | Europark, Pobreška cesta 18, Maribor, 2000, Slovenija
EU NAMIGI je interaktivna talna igra, namenjena spoznavanju Evropske unije na zabaven in poučen način. Igralci se gibljejo po igralni površini, ki je razdeljena na polja z različnimi nalogami, vprašanji in izzivi, povezanimi z EU – njenimi državami članicami, institucijami, simboli, zgodovino in vrednotami.

Pogovori se z menoj. 'Talk to me'
2025-09-26 | Europark, Pobreška cesta 18, Maribor, 2000, Slovenija
Pogovori se z menoj je že tradicionalna vseslovenska pobuda, ki jo od leta 2010 organizira Zavod PIP v okviru točke EUROPE DIRECT Podravje.
Je akcija, s katero želimo poudariti pomen učenja tujih jezikov, jezikovno različnost Evrope in učenje jezikov skozi vse življenje. Zgodnje učenje jezikov postavi temelje za poznejše učenje in vpliva na odnos do drugih jezikov in kultur.

Živa knjižnica
2025-09-26 | Europark, Pobreška cesta 18, Maribor, 2000, Slovenija
V Živi knjižnici bodo raziskovalci nastopili kot »žive knjige«. Na podlagi dejanskih podatkov in izkušenj bodo osvetlili vpliv podnebnih sprememb na slovenski turizem ter predstavili rešitve za njegov trajnostni razvoj. Dogodek spodbuja dialog, razumevanje in soustvarjanje prilagoditvenih strategij.

Demonstracija eksperimentalnih meritev signalov EEG in EMG pri ljudeh
2025-09-26 | Europark, Pobreška cesta 18, Maribor, 2000, Slovenija
Aktivnost je namenjena predstavitvi potenciala hibridnih nevronskih vmesnikov za merjenje električnih aktivnosti ljudi pri vsakdanjih dejavnostih in za nadzor zunanjih predmetov, kot je položaj avatarjev v računalniških igrah, z električno aktivnostjo možganov ali mišic.

Predstavitev izbranih najboljših predlogov raziskovalnih nalog in inovacijskih predlogov programa Mladih za napredek Maribora.
2025-09-26 | Europark, Pobreška cesta 18, Maribor, 2000, Slovenija
Izbrani avtorji, sodelujoči v letošnjem natečaju programa Mladih za napredek Maribora, bodo predstavili svoje raziskovalne naloge in inovacijske predloge.
Program “Mladi za napredek Maribora” že od šolskega leta 1983/84 spodbuja raziskovalno delo mladih. Sprva je bil organiziran s strani Mestne občine Maribor, od leta 2007 pa poteka pod okriljem ZPM Maribor. Vsako leto v programu sodeluje več kot 300 mladih raziskovalcev iz višjih razredov mariborskih osnovnih šol, srednjih šol in dijaških domov. Skupaj oddajo približno 200 raziskovalnih nalog in inovativnih predlogov na več kot 30 raziskovalnih področjih.
Seznam izbranih avtorjev v letu 2025 si lahko ogledate na tej povezavi.

EU Kotiček: EU skrbi za svoje raziskovalce. Veš kako?
2025-09-26 | Europark, Pobreška cesta 18, Maribor, 2000, Slovenija
Na informacijski točki boste lahko prejeli gradivo o Evropski uniji in programih financiranja s poudarkom na raziskovanju, izobraževanju in razvoju kariere raziskovalcev.
Na voljo bo tudi svetovanje, zabavna namizna igra EU namigi (tudi v obliki velike talne podlage, kjer postanete figura kar vi sami) ter interaktivni kviz o raziskovanju v Evropski uniji.

V sodelovanju z Zavodom PIP (Pravni in informacijski center Maribor) in Europe Direct Podravje.

Delavnice astronomije
2025-09-26 | Europark, Pobreška cesta 18, Maribor, 2000, Slovenija
Delavnica izdelave nekaj tipov sončnih ur za merjenje časa s pomočjo premika sence. Na zgornjem parkirišču Europarka bomo v primeru jasnega vremena opazovali Sonce, v večernem času pa planet Saturn in objekte globokega neba.

EU kotiček: Odkrij svoj STEAM talent!
2025-09-26 | Europark, Pobreška cesta 18, Maribor, 2000, Slovenija
Praktično naravnava delavnica za mlade, ki bodo s pomočjo petih praktičnih nalog odkrili svoje močne kompetence in talente. Sledil bo kratek pogovor s kariernim svetovalcem o možnih poklicih in njihovem pomenu.
